Joliet og Marquette brøt opp 17. mai 1673 sammen med fem andre franskmenn. De fulgte dem til Michigansjøen til Green Bay, dro opp Fox River med kanoer, transporterte kanoene over land et stykke til Wisconsin River og fulgte den ned til Mississippi, som de nådde den 17. juni. Selv om de etterhvert ble overbevist om at den førte til Mexicogulfen, fulgte de den ned til på høyde med Arkansas River. De ble informert av indianere om fiendtlige stammer lenger sør og begynte også å se spanske varer. Da snudde de, for ikke å falle i spanjolenes hender – de hadde ry for å gå hardt frem mot inntrengere i sine kolonier.